|  |  |  |
| --- | --- | --- |
| Tantárgy neve: **Európai regionalizmusok** | **Kódja:**  **NBT\_FD122K2** | **Kreditszáma:**  **2** |
| A tanóra típusa[[1]](#footnote-1): **előadás** és száma: **heti 2 óra** | | |
| A számonkérés módja (koll./gyj./egyéb[[2]](#footnote-2)): **kollokvium** | | |
| A tantárgy tantervi helye (hányadik félév): **6.** | | |
| Előtanulmányi feltételek *(ha vannak)*:**-** | | |
| **Tantárgyleírás**: | | |
| A tanegység célja, hogy általános képet adjon az európai nemzeti és etnikai kisebbségek történetéről, területiségéről és kulturális, nemzeti önazonosságuk megtartása érdekében tett regionalizációs és autonómia törekvéseiről. A kurzust a nép, nemzet, etnikum fogalmak pluralitásának és tartalmi-ideológiai vonatkozásainak áttekintése vezeti be: annak a posztulálása, hogy történeti, kulturális okokból a különböző időben kialakuló európai nemzetállamok és nemzeti ideológiák mást- és mást értenek ezeken a fogalmakon. Az előadás különösen a 20. században kialakult radikális határmódosulások révén kisebbségi helyzetbe került etnikumok regionalizációs és autonómia törekvéseire és a nyelvi-kulturális asszimilációban előrehaladott kis népek etnikai, kulturális revival jelenségeire fókuszál. Áttekintjük a nyugat-európai regionális törekvéseket és ezek jogi, kisebbségjogi és közigazgatási hátterét, valamint azt, hogy milyen törvényi szabályozás és államigazgatási ill. redisztributív gyakorlatok érvényesülnek az Európai Unióban a kisebbségvédelem, az etnikai és nemzeti kisebbségek, kulturális közösségek önazonosságának megőrzése/erősítése és a területi/gazdasági/kulturális egyenlőtlenségeik mérséklése érdekében. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| * Éger György : Regionalizmus, határok és kisebbségek Kelet-Közép-Európában. Osiris Kiadó, Budapest, 2000. * Joó Rudolf : A nyugat-európai kisebbségek sajátosságai és típusai. Akadémiai Kiadó, Budapest, 1983. [Nemzetiségi füzetek 5.], * Joó Rudolf: Etnikumok és regionalizmus Nyugat-Európában. Gondolat, Budapest 1988. * Minority Rights Group (szerk.): Etnikumok enciklopédiája. Kossuth Könyvkiadó, Budapest 1993. * Duwe, Kurt (Hrsg.) : Regionalismus in Europa: Beiträge über kulturelle und sozio-ökonomische Hintergründe der politischen Regionalismus. Lang, Frankfurt am Main 1987. * Fernández-Armesto, Felipe : Európa népei. Corvina, Budapest, 1995 * Gergely András, A. : Kisebbség, etnikum, regionalizmus. Magyar Tudományos Akadémia, Politikai Tudományok Intézete, (Budapest), 1997 * Pap Norbert-Tóth József (szerk.) : Európa politikai földrajza. Pécs: JPTE, 1997 * Sipos Katalin : A regionalizmus történeti és jogi aspektusai (Spanyolország, Olaszország, Franciaország). Magyar Tudományos Akadémia (Budapest), Állam- és Jogtudományi Intézet, Budapest, 1993 | | |
| **Tantárgy felelőse** (*név, beosztás, tud. fokozat*)**: Ruszkai Csaba tanársegéd** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  **Ruszkai Csaba tanársegéd** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)